La Colla Verda programa activitats en la muntanya del Castell de Sagunt per a millorar el medi ambient
16 de gener 2017

![](/media/bw1ptsip/84-cuerpo1activitats01.jpg)

  

La Colla Verda, el projecte de voluntariat ambiental de l'Ajuntament de Sagunt i Acció Ecologista-Agró, ha programat tres activitats per als pròxims mesos en la muntanya del Castell de Sagunt. La iniciativa té com a objectiu la recuperació i millora dels valors mediambientals de la muntanya, així com la difusió del patrimoni històric i mediambiental. Per a açò, el projecte comptarà amb la col·laboració de les associacions de veïns de Ciutat Vella i del Raval, l'associació de _voluntaris pel Patrimoni Històric Saguntí_ i els _Ludi Saguntini_.

  
Per a fer realitat aquest propòsit que denominen “reconquesta mediambiental”, La Colla Verda donarà començament a les seues activitats aquest pròxim diumenge 22 de gener. Serà a partir de les 10:30h quan els assistents començaran a passejar per la _Senda dels Lladres_ en una visita guiada per a avaluar l'estat de conservació de la muntanya del Castell, on s'aportaran idees per a, entre tots, poder restaurar aquest espai natural i posar-ho en valor. La visita comptarà amb la presència de veïns de Ciutat Vella, els qui explicaran la seua proposta per a crear una zona de jocs romans i un jardí mitològic en la muntanya. El punt de trobada serà la Plaça de l'Acròpoli. 

  
A més, els dies 19 de febrer i 12 de març es convocaran dues plantacions de vegetació autòctona per a pintar de verd la muntanya del castell, a més de posar en pràctica les idees proposades pels participants en aquesta primera visita guiada del diumenge. 

![](/media/bbenbdad/84-cuerpo2activitats02.jpg)

  

Segons han explicat des de la Colla Verda **“la invasió d'espècies exòtiques, la brutícia, la pèrdua de biodiversitat autòctona i l'erosió del sòl fèrtil són alguns dels principals problemes que pateix la muntanya del Castell, un entorn natural en ple cor de la ciutat que cal recuperar”.** 

  
Des del grup de voluntariat ambiental conviden a tothom a que se sumeix al projecte amb la finalitat de millorar la naturalesa de Sagunt. Tal com han expressat, **“aquest hivern el nostre propòsit és reconquistar els valors mediambientals de la muntanya del Castell, i quantes més persones s'apunten al nostre exèrcit de voluntaris més espai de la muntanya podrem pintar de verd”.** Tot aquell interessat a col·laborar pot fer-ho enviat en un correu a [agromorvedre@gmail.com](mailto:agromorvedre@gmail.com) o cridant als matins al número 687 335 095.

*   [](http://www.facebook.com/sharer.php?u=https://aytosagunto.es/va/actualitat/la-colla-verda-programa-activitats-en-la-muntanya-del-castell-de-sagunt-per-a-millorar-el-medi-ambient/ "Facebook")
*   [](http://twitter.com/share?url=https://aytosagunto.es/va/actualitat/la-colla-verda-programa-activitats-en-la-muntanya-del-castell-de-sagunt-per-a-millorar-el-medi-ambient/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-colla-verda-programa-activitats-en-la-muntanya-del-castell-de-sagunt-per-a-millorar-el-medi-ambient/ "Linked In")
*   [](mailto:?body=https://aytosagunto.es/va/actualitat/la-colla-verda-programa-activitats-en-la-muntanya-del-castell-de-sagunt-per-a-millorar-el-medi-ambient/)